#### VŠEOBECNÉ ZÁVÄZNÉ NARIADENIE

#### OBECNÉHO ZASTUPITEĽSTVA V MALČICIACH

# **5 /2012**



**o miestnej dani za predajné automaty**

***Návrh* VZN č. 5/2012 bol zverejnený na pripomienkovanie:**

**od dňa: 28.11.2012 do 13.12.2012**

**Všeobecne záväzné nariadenie obce schválené dňa: 13.12.2012**

**Uznesením OZ číslo: 70/2012**

**VZN č. 5/2012 zverejnené na informačnej tabuli dňa: 13.12.2012**

**VZN č. 5/2012 nadobúda účinnosť dňa: 01.01.2013**

**VŠEOBECNE ZÁVÄZNE NARIADENIE**

**obce MALČICE**

**o miestnej dani za predajné automaty**

**č. 5 /2012**

Obecné zastupiteľstvo obce **Malčice** v zmysle ustanovenia § 4 ods. 3 písm. c), § 6 a § 11 ods. 4 písm. d),e) a g) zákona SNR č. 369/1990 Zb. o obecnom zriadení v znení neskorších právnych predpisov a v súlade s § 51 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach a poplatku“) ,v znení neskorších predpisov a novely zákona č. 582/2004 Z.z. vykonanej zákonom č. 286/2012 Z.z. vydáva pre obec Malčice toto

**VŠEOBECNE ZÁVÄZNÉ NARIADENIE**

**č. 5/2012**

**o  miestnej dani za predajné automaty**

**I. ČASŤ**

**Základné ustanovenia**

**1.** Obec Malčice ako správca dane týmto VZN zavádza s účinnosťou **od 01.januára 2013**

na svojom území miestnu **daň za predajné automaty.**

**2.** **Predmetom** tohto všeobecne záväzného nariadenia je určenie náležitosti miestnej dane za

predajné automaty v obci Malčice podľa splnomocňovacieho ustanovenia § 51 zákona

č. 582/2004 Z.z. správcom dane.

**II. ČASŤ**

**Sadzba dane**

Obec určuje sadzbu dane za predajné automaty:

1. **50 €** za jeden predajný automat na kalendárny rok, obsahujúci v skladbe ponúkaného

tovaru najviac 10 druhov tovaru,

1. **200 €** za jeden predajný automat na kalendárny rok, obsahujúci v skladbe ponúkaného

tovaru najviac 10 druhov tovaru, ak skladba ponúkaného tovaru obsahuje tabakové

výrobky alebo alkoholické nápoje

1. **100 €** za jeden predajný automat na kalendárny rok s viac ako 10 druhov tovaru,
2. **300 €** za jeden predajný automat na kalendárny rok s viac ako 10 druhov tovaru, ak skladba

ponúkaného tovaru obsahuje tabakové výrobky alebo alkoholické nápoje.

**III. ČASŤ**

**Spôsob vedenia preukazovanej evidencie na účely dane a spôsob identifikácie predajných automatov**

**1.** Daňovník je povinný označiť každý predajný automat na viditeľnom mieste štítkom, kde

musí byť uvedené obchodné meno prevádzkovateľa, sídlo resp. miesto podnikania, IČO,

dátum začatia prevádzkovania predajného automatu a výrobné číslo

**- 2 -**

**2.** Daňovník je povinný viesť písomne preukázanú evidenciu o počte prevádzkovania

predajných automatov. Strany v evidencii je daňovník povinný očíslovať a predložiť

evidenciu obecnému úradu obce do 30 dní od vzniku daňovej povinnosti na opečiatkovanie

a potvrdenie správnosti začatia vedenia evidencie. Evidencia o počte prevádzkovania

predajných automatov musí obsahovať:

1. deň začatia prevádzkovania predajného automatu,
2. deň ukončenia prevádzkovania predajného automatu,
3. druh, typ a názov predajného automatu,
4. výrobné číslo predajného automatu,
5. obsah skladby ponúkaného tovaru do 10 druhov tovaru,
6. obsah skladby ponúkaného tovaru nad 10 druhov tovaru,
7. miesto umiestnenia predajného automatu.

**3.**  Daňovník je povinný písomne oznámiť vznik a zánik daňovej povinnosti správcovi dane

do 30 dní od vzniku daňovej povinnosti a v tejto lehote zaplatiť daň na zdaňovacie obdobie ,

alebo pomernú časť dane na zostávajúce dni zdaňovacieho obdobia , v ktorom vznikla daňová

povinnosť.

**4.** V ďalších zdaňovacích obdobiach je daň na zdaňovacie obdobie splatná bez vyrubenia do

31.januára tohto zdaňovacieho obdobia.

**5.**  Evidenciu je daňovník povinný na výzvu obce predložiť pri kontrole alebo na obecný úrad obce

v lehote stanovenej vo výzve.

**6.** K písomnému oznámeniu podľa Čl. III ods. 1 je daňovník povinný predložiť hodnoverné doklady

výrobcu, ktoré identifikujú predajný automat.

**V. ČASŤ**

**Prechodné a záverečné ustanovenia**

**1.** Týmto VZN sa zrušuje VZN č. **2/2009**

**2.** Návrh Všeobecne záväzného nariadenia č. 5**/**2012 schválilo Obecné zastupiteľstvo obce

Malčice na svojom zasadnutí dňa 28.11.2012 uznesením č. 61/2012 a bol zverejnený na

pripomienkovanie od 28.11.2012 do 13.12.2012

**3. Všeobecne záväzné nariadenie č. 5/2012 schválilo Obecné zastupiteľstvo obce Malčice**

**na zasadnutí OZ dňa 13.12.2012 uznesením č. 70/2012**

**4. Všeobecne záväzné nariadenie č. 5/2012 nadobúda účinnosť dňom 01.01.2013**

Lopašovský František

starosta obce